Allergia kialakulásakor a szervezetbe jutott pollenek vagy egyéb allergének téves immunreakciót válthatnak ki a szervezetünkben (fokozottan veszélyes anyagoknak érzékeli őket a szervezet) többek között hisztamint kezd termelni. A hisztamin hatására kitágulnak az orr véredényei, fokozott folyadék-kiválasztás indul el és nyálkahártya-gyulladás alakul ki, ami az allergiás tünetek kialakulásához vezet. Az antihisztaminok (mint az Allegra 120 mg filmtabletta) működésének lényege, hogy gátolják a hisztamin receptorokhoz történő kapcsolódását, így az nem tudja kifejteni a hatását, ezáltal mérséklődnek az allergiás tünetek.